stanford-oval/wikipedia huggingface dataset:
Isla de Lobos (Kanariansaaret)

Isla de Lobos
| --- | --- |
Sijainti:  La Oliva Las Palmas, Kanariansaaret Espanja
Saariryhmä:  Kanariansaaret
Sijaintipaikka:  Canary Islands (d) (käännä suomeksi) 
Vesialue:  Atlantin valtameri 
Korkein kohta:  127 m
Pinta-ala:  4,6 km²
| --- | --- |
Asukasluku:  1  (2021) 
muokkaa - muokkaa wikitekstiä - muokkaa Wikidataa
Saaren laavakivikkoista rantaa
Laguuni Isla de Lobosilla
Isla de Lobos (suom. Susien saari) on tuliperäisesti syntynyt Espanjan Kanariansaariin kuuluva saari, joka sijaitsee noin kaksi kilometriä pohjoiseen Fuerteventuran saaresta ja sadan kilometrin päässä Afrikan rannikosta. Hallinnollisesti saari kuuluu La Olivan kuntaan. Pinta-alaltaan Isla de Lobos on pieni, noin 4,6 neliökilometriä. Susia saarella ei ole koskaan ollut, vaan se on saanut nimensä sen rannoilla ennen eläneistä hylkeistä, joita kutsuttiin merisusiksi.
Saaren korkein kohta, romahtanut tulivuoren kaldera, kohoaa 127 metriin. Saari on ollut asumaton luonnonsuojelualue vuodesta 1982 lähtien, mutta se on suosittu päiväretkikohde, jonne on lauttayhteys Corralejon kaupungista. Saaren rannoilta löytyy vielä muutamia hippien majoja, joissa he viettävät aikaa kalastellen. Viimeiset pysyvät asukkaat muuttivat pois 1960-luvulla, kun saaren majakka automatisoitiin.
Luonto saarella on hyvin karua pensaikkoista laavakivikkoa ja dyynejä. Nähtävyyksiä on muun muassa laguuni ja 127 metriä korkea tulivuoren kaldera. Kasvilajeja saarella on yli 130. Puita saarella ei ole lainkaan. Ilmasto on hyvin aridi ja erittäin tuulinen.
Aiheesta muualla

Kuvia tai muita tiedostoja aiheesta Isla de Lobos (Kanariansaaret) Wikimedia Commonsissa
↑  https://www.ine.es/nomen2/index.do?accion=busquedaRapida&subaccion=&numPag=0&ordenAnios=ASC&nombrePoblacion=isla+de+lobos. Tieto on haettu Wikidatasta.
Izzat Ibrahim al-Duri

| Izzat Ibrahim al-Duri |
| --- | --- |
 Izzat Ibrahim al-Duri
Arabisosialistisen Baath-puolueen pääsihteeri
 2007–2020  
Edeltäjä:  Saddam Hussein
Baath-puolueen Irakin osaston johtaja
 3. tammikuuta 2007 – 26. lokakuuta 2020  
Edeltäjä:  Saddam Hussein
Vallankumousneuvoston varapuhemies
 16. heinäkuuta 1979 – 9. huhtikuuta 2003  
Presidentti:  Saddam Hussein
Edeltäjä:  Saddam Hussein
Henkilötiedot
Syntynyt: 1. heinäkuuta 1942 Ad-Dawr, Irak
Kuollut: 26. lokakuuta 2020 (78 vuotta)
Tiedot
Puolue:  Baath
Sotilaspalvelus
Palvelusmaa(t):   Irak
Puolustushaara:  Maavoimat
Palvelusvuodet:  1962–2003
Sotilasarvo:   Sotamarsalkka
Taistelut ja sodat:  Iranin-Irakin sota Persianlahden sota Irakin sota
Izzat Ibrahim al-Duri (1. heinäkuuta 1942 – 26. lokakuuta 2020) oli irakilainen sotilaskomentaja ja maan entinen varapresidentti ja vallankumousneuvoston varapuhemies aina vuoden 2003 Irakin miehitykseen. Presidentti Saddam Husseinin teloituksen jälkeen hänet nimitettiin kielletyn Baath-puolueen Irakin-siiven johtoon.
Izzat Ibrahim al-Duri oli jäämyyjän poika Tikritistä. Hän oli yksi avainhenkilöistä kaappauksessa, joka toi Baath-puolueen valtaan 1968, ja vuonna 2003 yksi kolmesta kaappaukseen osallistuneesta Saddam Husseinin ja Taha Yasin Ramadanin kanssa, jotka olivat vielä elossa. Hän oli kotoisin Tikritin seudulta, ja kuului samaan klaaniin kuin Hussein, joten hänellä ei ollut tästä riippumattomia tukijoita. Al-Durin tytär oli lyhyesti naimisissa Udai Husseinin kanssa.
Izzat Ibrahim al-Duri oli ollut sairas jo vuosia. Hän kärsi leukemiasta ja kävi verensiirrossa puolen vuoden välein. Kun hän oli 1999 hoidettavana Wienissä, Itävallan oppositio vaati hänen pidättämistään sotarikoksista. Al-Durin ilmoitettiin kuolleen useita kertoja.
Maaliskuussa 2003 hän komensi joukkoja Pohjois-Irakissa Yhdysvaltain hyökätessä maahan. Yhdysvallat on luvannut hänestä tai hänen hautapaikkansa löytämisestä 10 miljoonan dollarin palkkion.
Yhdysvaltojen vetäydyttyä Irakista al-Duri on johtanut Jaysh Rijal al-Tariqa al-Naqshbandia-terroristijärjestöä, joka tukee Baath-puolueen paluuta valtaan. Irakin viranomaiset uutisoivat al-Durin kuolleen taisteluissa Bagdadin pohjoispuolella 17. huhtikuuta 2015. Al-Durin kannattajat kiistivät väitteet.
Al-Duri esiintyi 7. huhtikuuta 2018 suorassa lähetyksessä Baath puolueen 71-vuotispäivänä.
Iain Dowie

| Henkilötiedot |
| --- | --- | --- |
Syntymäaika: 9. tammikuuta 1965 (ikä 59)
Syntymäpaikka: Hatfield, Hertfordshire, Englanti
Pelipaikka: hyökkääjä
Pituus: 185 cm
Seura
Seura: -
Tehtävä: Päävalmentaja
Seurat
| Vuodet | Seura | O (M) |
| 1983–1985  1987–1988  1988–1991  1989  1991  1991–1995  1995  1995–1998  1998–2001 |  Cheshunt FC  Hendon FC  Luton Town →  Fulham FC (laina)  West Ham United  Southampton FC  Crystal Palace  West Ham United  Queens Park Rangers | 34 (2) ? (?) 66 (16) 5 (1) 12 (4) 122 (30) 19 (6) 69 (9) 31 (2) |
Maajoukkue
| 1990–2000 |  Pohjois-Irlanti | 59 (12) |
Valmennusura
1998 2002–2003 2003–2006 2006 2007–2008 2008 2009 2010:  Queens Park Rangers  Oldham Athletic  Crystal Palace  Charlton Athletic  Coventry City  Queens Park Rangers FC  Newcastle United  Hull City
 Seurajoukkueuran tilastot kattavat vain kansalliset sarjat.
Iain Dowie (s. 9. tammikuuta 1965) on pohjoisirlantilainen jalkapallovalmentaja ja entinen huippupelaaja.
Ura pelaajana

Seurajoukkueurallaan hyökkääjänä pelannut romuluiseksikin mainittu Dowie pelasi muun muassa Luton Townissa, West Ham Unitedissa, Southamptonissa, Queens Park Rangersissa ja Crystal Palacessa. Vaikka Dowie oli syntynyt Englannissa, hän sai edustaa maajoukkuetasolla Pohjois-Irlantia. Perusteena tälle oli, että hänen isänsä oli syntynyt Belfastissa. Hän pelasi kaikkiaan 59 maaottelua ja teki niissä 12 maalia.
Ura valmentajana

Valmennusuransa alussa Dowie kipparoi talousvauikeuksista kärsineen Oldhamin kakkosdivisioonan pudotuspeleihin. Kesken kauden 2003–2004 hän siirtyi 1. divisioonassa keskikastin huonommalle puolelle jämähtäneen Palacen peräsimeen. Hän kuitenkin nosti joukkueen neljän kuukauden aikana kuudenneksi, mikä tarkoitti pudotuspelipaikkaa Valioliigan karsinnoissa. Pudotuspeleissä  Dowien johdattama intomielinen joukkue raivasi tieltään Sunderlandin sekä West Hamin ja lunasti näin paikkansa Valioliigassa.
Yhden Valioliigakauden jälkeen Crystal Palace putosi takaisin alemmalle sarjatasolle, 1. divisioonan korvanneeseen Mestaruussarjaan. Kesällä 2006 Dowie siirtyi Valioliigan Charltoniin, mistä hän sai saman vuoden marraskuussa potkut heikosti sujuneen alkukauden jälkeen. 19. helmikuuta 2007 hänet nimitettiin Coventry Cityn manageriksi.
Dowie erotettiin tehtävästään 11. helmikuuta 2008. Syyksi ilmoitettiin erimielisyydet seuran kehittämisestä Coventry Cityn uuden johdon kanssa. Valmennustehtäviin Dowie palasi kuitenkin jo huhtikuussa, kun Englannin mestaruussarjaseura Queens Park Rangers palkkasi Dowien uudeksi päävalmentajakseen.
F1-pomojen Flavio Briatoren ja Bernie Ecclestone tukemana nousua kohti Englannin Valioliigaa havitellut QPR tarjosi lopulta liian kovan haasteen Dowielle. Kausi 2008/09 alkoi seurajohdon odotuksia kehnommin ja lokakuussa 2008 Dowie sai potkut Queens Park Rangersin oltua 12 kierroksen jälkeen yhdeksäntenä Englannin mestaruussarjassa.
Dowie palasi huhtikuussa 2009 valmennustehtäviin, kun hän aloitti työt Alan Shearerin apulaisvalmentajana putoamiskurimuksessa olevan Newcastle Unitedissa. Hän toimi tehtävässä kauden loppuun.
16. maaliskuuta 2010 uutisoitiin, että Dowie olisi Valioliigassa putoamiskamppailuun ajautuneen Hull Cityn ykkösehdokas uudeksi päävalmentajaksi. Seuraavana päivänä Hull ilmoitti, että Dowie korvaa joukkueen valmentajana pari päivää aiemmin potkut saaneen Phil Brownin. Hull oli Dowien tullessa valmentajaksi sarjassa toiseksi viimeisenä kolmen pisteen päässä suoran säilyjen paikasta, kun kautta oli yhdeksän peliä jäljellä. Dowie ei onnistunut pelastamaan Hullia putoamiselta ja kauden jälkeen hänet korvattiin Nigel Pearsonilla.
I Was a Communist for the FBI (radiokuunnelma)

I Was a Communist for the FBI oli radiokuunnelmasarja, joka perustui vakooja Matt Cveticin kokemuksien perusteella tehtyyn artikkelisarjaan.
Kuunnelmaan tehtiin pilottijakso mukaan lukien kaikkiaan 79 jaksoa vuosina 1952–1953. Sarja oli syndikoitu ja sen tuotti Frederick W. Ziv Company. Kuten samaan artikkelisarjaan pohjautuvan elokuvankaan kohdalla, FBI ei osallistunut sarjan tekemiseen. Sarjan viikkobudjetti oli 12 000 dollaria, joka oli radiosarjalle poikkeuksellisen korkea. Matt Cveticin roolissa oli Dana Andrews.
Aiheesta muualla

Kuunnelman jaksoja MP3-muodossa (englanniksi)
Lobbaus

Amerikkalainen pilapiirros, jossa lobataan kokousedustajaa.
Lobbaus (engl. sanasta lobby ’eteisaula’) eli käytäväpolitiikka tai vaikuttajaviestintä tarkoittaa erilaisten eturyhmien pyrkimyksiä vaikuttaa epävirallisesti päättäjiin ja poliitikkoihin. Lobbaaja kommunikoi asian kannalta olennaisten ryhmien, kuten poliittisten päättäjien, virkamiesten, median tai kilpailevien näkemysten edustajien kanssa ja pyrkii vakuuttamaan nämä asian tärkeydestä. Lobbarit voivat edustaa esimerkiksi yrityksiä, konsulttifirmoja, etujärjestöjä tai kansalaisryhmiä.
Myönteiset ja kielteiset puolet

Myönteisesti käsitettynä lobbaus on keskusteluun, asiantuntemukseen ja argumentteihin perustuvaa tiedonvaihtoa ja verkostoitumista, siltojen rakentamista ja yhteyksien luomista. Lobbareiden mukaan lobbauksella ei ole mitään tekemistä korruption tai lahjonnan kanssa. Toisaalta lobbaus nähdään joskus myös haitallisena ja salattuna vaikuttamisena, jonka seurauksena esimerkiksi tietosuoja, pankkisääntely ja ympäristönsuojelu kärsivät. Avoimuutta perääviä järjestöjä huolestuttaa myös niin sanottu pyöröovi-ilmiö, jossa päättäjiä siirtyy politiikasta suoraan liike-elämän lobbareiksi.
Hyvän lobbaajan on oltava sekä uskottava että vakuuttava. Hänen on oltava ajamansa asian asiantuntija, joka tietää siihen liittyvät faktat ja taustat. Hänen tulee osata valottaa niitä ymmärrettävällä tavalla ja esittää laadukasta lisäinformaatiota. Lobbaajalta vaaditaan myös erilaisia ihmissuhdetaitoja ja vastapuolen tuntemusta. Lobbaajalla tulee olla hyvät suhdeverkostot, joita hän pitää yllä henkilökohtaisilla tapaamisilla.
Sääntelyn mittarit

Lobbauksen sääntely koostuu kolmesta osasta, jotka ovat avoimuus, lahjomattomuus ja osallistumismahdollisuuksien yhdenvertaisuus. Nämä jaetaan kymmeneen osatekijään, joilla lobbausta voidaan mitata. (A) Avoimuutta eli läpinäkyvyyttä mitataan (1) mahdollisuudella päästä käsiksi julkiseen tietoon, (2) lobbareiden rekisteröinnillä, (3) lobbareiden tekemien erehdysten ja rikkeiden julkisella kirjaamisella ja sanktioimisella ja (4) lainvalmistelun jalanjäljillä. (B) Lahjomattomuuden mittarit ovat (1) politiikan pyöröovi-ilmiön seuraaminen, (2) viranomaisten eettinen ohjeistaminen, (3) lobbareiden eettinen ohjeistaminen ja (4) lobbareiden itsesääntelyjärjestelmä. Lahjomattomuus tarkoittaa rehellisyyttäsekä selkeää ja täytäntöönpanokelpoista eettistä säädöstöä ja sen noudattamista. (C) Osallistumismahdollisuuksien yhdenvertaisuus tarkoittaa esimerkiksi, että työmarkkinajärjestöt eivät saisi kuulla tekeillä olevista hankkeista ennakkoinformaatiota enempää kuin muutkaan tahot.
Maittain > EU:ssa

Vuonna 2008 Euroopan unionin toimielimillä oli noin 15 000–20 000 ammattimaista lobbaria. Yrityselämän, alueiden, ammattiyhdistysten ja kansalaisjärjestöjen lisäksi myös jäsenmaat ja EU-toimielimet pyrkivät vaikuttamaan lobbaamalla toistensa kantoihin.
Euroopan komission mukaan "lobbaaminen on toimivan demokratian olennainen piirre". Euroopan unionin politiikkaan vaikuttamaan pyrkivien intressiryhmien tulisi komission mukaan kuitenkin noudattaa tiettyjä sääntöjä ja kertoa kansalaisille, millä tavoin lobbaajat pyrkivät vaikuttamaan toimielinten työhön, keitä he edustavat, millaiset tavoitteet heillä on ja kuinka heidän toimintaansa rahoitetaan.
Kansalaisjärjestöt ovat vaatineet EU:ta tekemään lobbaustoimintaa läpinäkyväksi, Euroopan parlamentin ja Euroopan komission avoimuusrekisteriin liittymistä pakolliseksi ja lobbareilta sitoutumista alan eettisiin sääntöihin.
Maittain > Yhdysvalloissa

Vuonna 2008 Washingtonissa oli 35 000 ammattimaista lobbaria. Lobbausta säännellään yhdysvalloissa tiukasti: vuodesta 1995 lähtien jokaisen ulkopuolista rahoitusta saavan lobbarin on täytynyt rekisteröityä ja antaa toiminnastaan raportti kahdesti vuodessa.
The Economist -lehden tutkimuksen (2011) mukaan lobbaus on hyvin kannattavaa. Suhteellisesti voimakkaimmin lobbaukseen panostavien yhdysvaltalaisyhtiöiden osakkeiden arvo nousi tutkimuksessa kymmenen vuoden aikana vuodessa 11 prosenttia enemmän kuin vertailuryhmän.
Maittain > Suomessa

Lobbauksen tulisi olla läpinäkyvää (avointa), jotta sen pelisääntöjen noudattamista voitaisiin valvoa. Euroopan neuvoston korruptionvastainen toimielin GRECO antoi vuonna 2007 Suomelle suosituksia, että puoluerahoituksen valvontaa ja lahjonnan kriminalisointia tulisi lisätä. Puoluerahoitukseen se esitti 10 suositusta, esimerkiksi vaalirahailmoitusten tarkempaa tarkkuutta, varsinkin työmarkkinajärjestöjen osalta. EU:n komissio ja europarlamentti allekirjoittivat vuonna 2011 sopimuksen, jossa sitouduttiin läpinäkyvyyden periaatteisiin. Suomessa ei kuitenkaan ole toteutettu lobbausta koskevaa lainsäädäntöä eikä lobbarirekisteriä, ja lobbarien eettisen säännöstön noudattaminen on heidän oman itsesääntelynsä varassa. Suomen hyvä maine perustuu lähinnä poliisin, koulun, oikeuslaitoksen ja armeijan lahjomattomuuteen.
Suomessa Markkinointiviestinnän Toimistojen Liitto julkaisi toukokuussa 2014 vaikuttajaviestinnän uudet eettiset ohjeet.
Kirjallisuutta

Kivi, Jaana: Bryssel myyty - lobbausparatiisin kauppiaat (Into)
Aiheesta muualla

Jaatinan, Miia: Lobbying Political Issues (Arkistoitu – Internet Archive), väitöskirja, Helsingin yliopisto. 1999. (englanniksi)
Isoluura

| Isoluura |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Luurat Grallaria
Laji::  gigantea
Kaksiosainen nimi
 Grallaria gigantea  Lawrence, 1866 
Katso myös
   Isoluura Wikispeciesissä   Isoluura Commonsissa 
Infobox OKNimi-testi OKIUCN-testi OK: 
Isoluura (Grallaria gigantea) on luurien heimoon kuuluva varpuslintu.
Levinneisyys

Isoluuraa tavataan Kolumbiassa ja Ecuadorissa. Lajin kannaksi arvioidaan 1 000–2 499 yksilöä. Se on vähenemässä elinympäristöjen tuhoutumisen vuoksi, ja on luokiteltu vaarantuneeksi.
INRI (täsmennyssivu)

INRI voi tarkoittaa seuraavia:
INRI, Jeesuksen ristiinnaulitsemiseen liittyvä lyhenne sanoista Iesus Nazarenus Rex Iudaeorum (”Jeesus nasaretilainen, juutalaisten kuningas”)
I.N.R.I., Sarcófagon albumi vuodelta 1987; albumilla on myös samanniminen kappale
INRI, Psyclon Ninen albumi vuodelta 2005.
ISSPIC

ISSPIC (International Symposium on Small Structures and Inorganic Clusters, suom. Kansainvälinen nanorakenteiden ja epäorgaanisten klustereiden symposiumi) on merkittävä kansainvälinen nanotieteen ja -teknologian alan konferenssi. Konferenssissa nanotieteen tutkijat esittelevät uusimpia atomi- ja molekyyliklustereiden, nanopartikkeleiden ja nanorakenteiden tutkimuksessa saavutettuja tutkimustuloksia sekä tarkastelevat erilaisia uusia tieteellisiä lähestymistapoja näihin aiheisiin. Samalla etsitään uusia nanotieteellisiä sovelluksia. Symposiumi järjestetään joka toinen vuosi.
Konferenssit

ISSPIC järjestettiin ensimmäistä kertaa vuonna 1976. Ensimmäisen konferenssin puheenjohtajana toimi tiiviin aineen fysiikan tutkija Jacques Friedel (1921-2014). Neljän vuosikymmenen aikana tapahtumasta on kehittynyt merkittävin nanotieteen kansainvälinen konferenssi. Aluksi tapahtuma järjestettiin neljän vuoden välein, mutta 90-luvulta lähtien se on pidetty joka toinen vuosi.
Järjestyksessään 17. ISSPIC-konferenssi pidettiin syyskuussa 2014 Japanin Fukuokassa, ja 18. konferenssi elokuussa 2016 Jyväskylässä. Jyväskylän konferenssin järjesti Jyväskylän yliopiston Nanotiedekeskus, ja sen puheenjohtajana toimi professori Hannu Häkkinen.
ISSPIC-konferenssit:
1976: I Lyon, Ranska
1980: II Lausanne, Sveitsi
1984: III Berliini, Saksa
1988: IV Aix-en-Provencce, Ranska
1990: V Konstanz, Saksa
1992: VI Chicago, Yhdysvallat
1994: VII Kobe, Japani
1996: VIII Kööpenhamina, Tanska
1998: IX Lausanne, Sveitsi
2000: X Atlanta, Yhdysvallat
2002: XI Strasbourg, Ranska
2004: XII Nanjing, Kiina
2006: XIII Göteborg, Ruotsi
2008: XIV Valladolid, Espanja
2010: XV Oaxaca, Meksiko
2012: XVI Leuven, Belgia
2014: XVII Fukuoka, Japani
2016: XVIII Jyväskylä, Suomi
2018: XIX Hangzhou, Kiina
2020: XX San Antonio, USA
Aiheesta muualla

Fukuokan XVII konferenssissa käsiteltyjä aiheita (englanniksi)
Incheonin satama

| Incheonin satama |
| --- | --- |
 Incheonin satamaa (2010).
Sijainti
Sijainti:  Incheon, Sudogwon, Etelä-Korea
Koordinaatit:  37.4647°N, 126.6019°E
Yksityiskohtia
Avattu:  1883 (laajentuminen kansainvälisemmäksi kauppasatamaksi alkaa)
Ylläpitäjä:  Incheon Regional Maritime Affairs and Port Office
Tilastoja
Vuosittainen rahtimäärä (tonneissa):  161,3 milj. (t, 2016)
Konttien määrä vuosittain:  2,679 milj. (TEU, 2016)
Port of Incheon
Incheonin sataman sijainti Etelä-Korean luoteisosassa
Incheonin satama (kor. 인천항, engl. Port of Incheon; UN/LOCODE: KR INC ) on Etelä-Korean Incheonin kaupungissa toimiva suursatama.
Incheon on Amerikan satamaviranomaisten yhdistyksen (AAPA) tilaston mukaan kokonaisrahtimäärältään (2016: 161,3 milj. t) Etelä-Korean neljänneksi suurin satama ja konttiliikenteessä toiseksi suurin satama (2,679 milj. TEU). Incheon kuuluu maailman 40 suurimman rahtisataman joukkoon. Rahtimäärällä sitä vilkkaampia eteläkorealaisia satamia olivat Busanin (349,7 milj. t), Gwangyangin (Kwangyang; 283,1 milj. t) ja Ulsanin satamat (175,4 milj. t).
Nykyisen kauppasataman kehittyminen juontaa vuoteen 1883, jolloin Korean ja Japanin välillä solmitussa sopimuksessa Incheon nimettiin yhdeksi kolmesta Korean kansainvälisestä kauppapaikasta.
Incheonin satama (2007).
Lautta "Sewol" Incheonin satamassa.
Aiheesta muualla

Incheon (Port), Korea (KR) (englanniksi) (marinetraffic.com)
I Want you to Worship Satan

| I Want you to Worship Satan King Satan |
| --- | --- | --- |

Studioalbumin tiedot
 Julkaistu: 22. marraskuuta 2019
 Kesto: 43.33
 Levy-yhtiö: Inverse Records
King Satanin muut julkaisut
| King Fucking Satan 2017 | I Want you to Worship Satan 2019 | Occult Spiritual Anarchy 2022 |
I Want you to Worship Satan on industrial metal -yhtye King Satanin toinen studioalbumi, joka julkaistiin 22. marraskuuta 2019.
Kappaleet

The Killing Of God – 4.02
Fuck Yoga – 4.44
Psychosadomasochism – 4.01
I Want You To Worship Satan – 0.52
All Magick Is Chaos Magick – 3.58
Fuck The World – 5.08
The Antichristification – 3.37
Circus of the Mind – 4.32
Transgression – 3.52
Raison d’Etre – 5.31
The Portrait Of Darkness – 3.10
Arvostelut

Imperiumi: 7½/10
Metalliluola: 7-/10
INRIA

INRIA (ransk. Institut national de recherche en informatique et en automatique) on ranskalainen tietotekniikan ja soveltavan matematiikan tutkimuslaitos. Laitos on perustettu vuonna 1967 Pariisissa. INRIA:ssa on muun muassa kehitetty lukuisia ohjelmointikieliä.
Aiheesta muualla

Laitoksen sivut
Iso-Ilmetty

| Iso-Ilmetty |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°45′54″N, 24°00′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  oja Ilmetynjokeen 
Järvinumero:  35.984.1.007
Mittaustietoja
Pinnankorkeus:  116,3 m 
Rantaviiva:  1,555 km 
Pinta-ala:  0,12847 km² 
 fiIso-Ilmetty 
Iso-Ilmetty on Kanta-Hämeessä Tammelassa oleva järvi, joka kuuluu  Ilmetynjoen valuma-alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Maantiede

Järven pinta-ala on 13 hehtaaria ja sen pituus on 700 metriä ja leveys 200 metriä. Sitä ympäröi suuri Ilmetynsuo, jonka keskellä on laaja avosuon alue ja jonka sisällä sijaitsee lähes umpeenkasvanut Iso-Ilmetyn järvi. Järveen laskee Ilmetynsuon suo-ojat, joista yksi on Keisarinlammin laskuoja, sekä joitakin moreeniharjun pohjavesistä vetensä saavien lähteiden laskuojat. Lisäksi järveen laskee myös Mustalammin ja Santastenlammin yhteinen laskuoja ja Pernunjärven toinen laskuoja. Järven luusua sijaitsee järven pohjoisrannalla, josta saa alkunsa 100 metriä pitkä laskuoja Ilmetynjokeen.
Järven soinen rantaviiva on 1,6 kilometriä pitkä ja suon ympäristö on pääosin moreenipohjaista metsämaastoa. Etelärannoille on rakennettu pari loma-asuntoa, joille johtaa tiet yhdystieltä 2824.
Historia

Vuoden 1855−1856 Kalmbergin kartastossa järven nimi kirjoitettiin "Ilmettylampi". Vuoden 1884 Senaatin kartastossa järvi nimenä luki "Iso Ilmettyjärvi". Järvi on merkitty karttaan huomattavasti suurempana kuin nykyään. Ilmetynjoki laski järveen ja järven luusua sijaitsi nykyisellä pikalla mutta siten, että se lähti järven rannasta. Vertaamalla Iso-Ilmetyn vedenpintaa Vähä-Ilmettyyn, on korkeusero nykyään 20 senttimetriä, kun se oli tuolloin 0,7 saschenia eli noin 1,5 metriä. Yleensä Senaatin kartastossa ruohottuneet järvet merkittiin karttamerkein, jotka ilmaisivat luhtaa tai korteikkoa. Nämä karttamerkit puuttuvat Senaatin kartastossa järvestä. Järven vedenpinta on siten selvästi laskettu ja järven pohjaan on kaivettu joelle uusi uoma.
Jade Bergius

Jade Bergius (s. 27. syyskuuta 1998) on suomalainen jalkapalloilija, pelipaikaltaan puolustaja. Hän on pelannut Liigassa Tampereen Ilveksen joukkueessa kausina 2016–2020 yhteensä 48 ottelua. Kaudeksi 2021 hän siirtyi helsinkiläisseura Pallokerho-35:een. Ykkösessä hän on edustanut Hämeenlinnan Härmää kaudella 2015 ja Jyväskylän Pallokerhoa kaudella 2016.
Izz ad-Din al-Qassam -prikaatit

| كتائب الشهيد عز الدين القسام Izz ad-Din al-Qassam -prikaatit |
| --- | --- |

Toiminnassa:  1993–
Valtio:   Palestiina  Israel
Koko:  10 000–15 000 sotilasta
Komentajat
Nykyinen komentaja:  Mohammed Deif Marwan Issa
Izz ad-Din al-Qassam -prikaatit (arab. كتائب الشهيد عز الدين القسام) on palestiinalainen sotilaallinen organisaatio, joka on Hamas-puolueen sotilaallinen siipi. Se on saanut nimensä Izz ad-Din al-Qassamin mukaan, joka oli syyrialainen muslimisaarnaaja ja tunnettu antisionisti 1920- ja 1930-luvuilta.
Koska Izz ad-Din al-Qassam -prikaatit on Hamasin sotilassiipi, se myös vastustaa rauhanomaista ratkaisua Israelin–Palestiinan konfliktiin. Se käyttää vastarinnan keinoinaan itsemurhaiskuja, Israelin asevoimien bussien räjäyttelyä ja raketti-iskuja.
Israel, Yhdysvallat, Egypti, Euroopan unioni, Australia ja Uusi-Seelanti pitävät Izz ad-Din al-Qassam -prikaateja terroristijärjestönä.
Izz ad-Din al-Qassam -prikaatit on saanut tukea Syyriasta, Sudanista ja Iranista. Iran on tosin vähentänyt tukeaan, koska Hamas tukee Syyrian sisällissodassa Vapaan Syyrian armeijaa.
Organisaatio

Amerikkalaisen tutkimusinstituutin mukaan Izz ad-Din al-Qassam -prikaatit on jaettu kuuteen eri maantieteelliseen alueeseen Gazan kaistan alueella, joissa jokaisessa on oma komentajansa. Sotilaat liittyvät Izz ad-Din al-Qassam -prikaateihin yleensä noin 16–17 vuoden iässä. Ensin he käyvät vuoden kestävän sotilaallisen- ja uskonnollisen koulutuksen, jonka jälkeen sotilaat vannovat valan salaisessa seremoniassa. Sotilaat pitävät henkilöllisyytensä ja asemansa prikaateissa usein kuolemaansa saakka salassa. Vaikka Izz ad-Din al-Qassam -prikaatit toimivat hyvin ammattimaisesti ja miliisin tavoin, sen sotilaat eivät ole ammattisotilaita ja heistä suurin osa käy päivätöissä.
Love Boat (kappale)

| ”Love Boat” Jack Jones |
| --- | --- | --- |

Singlen australialainen julkaisu.
Singlen tiedot
 Julkaistu: 1979
 Tyylilaji: disko
 Kesto: 02.57
 Levy-yhtiö: MGM, Polydor
Love Boat (myös Love Boat Theme tai The Love Boat) on yhdysvaltalaisen vuosina 1977–1986 valmistuneen televisiosarjan Lemmenlaiva (engl. The Love Boat) tunnuskappale. Kappaleen esitti televisiosarjassa yhdysvaltalainen näyttelijä ja laulaja Jack Jones. Televisiosarjaan tehdyn äänityksen lisäksi hän vuonna 1979 levytti kappaleen omana singlenä.